**Tiszavasvári Város Önkormányzata**

**Képviselő-testülete**

**245/2017. (IX. 28.) Kt. számú**

**határozata**

**a Tiszavasvári Egészségügyi** **Nonprofit** **Kft. alapító okiratának módosításáról**

(**amely a Tiszavasvári Egészségügyi** **Nonprofit Kft. taggyűlése** **vonatkozásában a** **22/2017.(IX. 28.) számú alapítói határozatnak minősül)**

Tiszavasvári Város Önkormányzata Képviselő-testülete Magyarország helyi önkormányzatairól szóló2011. évi CLXXXIX. tv. 107. §-ában biztosított hatáskörében eljárva „**Tiszavasvári Egészségügyi** **Nonprofit** **Kft alapító okiratának módosításáról**” szóló előterjesztéssel kapcsolatban az alábbi határozatot hozza:

1. **Elfogadja a Tiszavasvári Egészségügyi Nonprofit Kft alapító okiratának módosítását** a határozat 1. melléklete szerinti tartalommal.
2. Felhatalmazza a polgármestert a módosító okirat ügyvezető részére történő megküldésére.
3. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős:** dr. Fülöp Erik polgármester

 **Dr. Fülöp Erik Badics Ildikó**

 **polgármester jegyző**

**245/2017.(IX. 28.) Kt. sz. határozat 1. melléklete**

**Alapító okirat módosítás**

Tiszavasvári Város Önkormányzata4440 Tiszavasvári, Városháza tér 4., mint alapító, a Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság 4440 Tiszavasvári, Báthori u. 6. sz. 2014. július 31-én kelt, 2016. április 14-én, 2016. április 28-án, 2016. július 28-án, 2017. április 27-én módosított alapító okiratát az alábbiak szerint módosítja.

**1./ Az alapító okirat VI.2. pontja az alábbiak szerint változik:**

**2. A társaság ügyvezetői**

**2.a/**

**A társaság ügyvezetője**

**- Név: Nácsáné dr. Kalán Eszter Hajnalka
- Születési hely és idő: Sátoraljaújhely, 1980. szeptember 15.**

**- Anyja neve: Plósz Elvira Katalin
- Lakóhelye: 4440 Tiszavasvári, Krúdy Gyula u. 7. II./5.**

Az alapítói jogokat gyakorló képviselő-testület az ügyvezetőt 2016. április 15. naptól határozatlan időtartamra választotta meg. **Ügyvezetői megbízatásának lejárata 2017. október 5. napja**.

**Nácsáné dr. Kalán Eszter Hajnalka ügyvezető munkáltatói jogokat a munkáltató részéről nem gyakorolhat.**

**Az ügyvezető tevékenységét megbízási jogviszony keretében látja el, ügyvezetőt az ügyvezetői tevékenység ellátásáért az alapítói jogokat gyakorló testület által megállapított és az ügyvezető által elfogadott megbízási díj illeti meg.**

Az ügyvezető gyakorolja a Ptk.-ban és egyéb jogszabályokban, illetve a társaság belső szabályzataiban az ügyvezető részére megállapított jogokat, **Aleváné Siteri Éva ügyvezető által meghatározott, ügyvezetők közötti munkamegosztás figyelembevételével**.

**2.b/**

**A társaság ügyvezetője**

**- Név: Aleváné Siteri Éva
- Születési hely és idő: Tiszalök, 1968. augusztus 10.**

**- Anyja neve: Szabó Julianna
- Lakóhelye: 4440 Tiszavasvári, Árpád u. 19 A.**

**Az alapítói jogokat gyakorló Képviselő-testület Aleváné Siteri Éva ügyvezetőt 2017. szeptember 29. napjától kezdődően határozatlan időtartamra választja meg.**

**Aleváné Siteri Éva ügyvezető tevékenységét munkaviszony keretében látja el, az ügyvezetőt az ügyvezetői tevékenység ellátásáért az alapítói jogokat gyakorló testület által megállapított és az ügyvezető által elfogadott munkabér illeti meg.**

Aleváné Siteri Éva ügyvezető gyakorolja a Ptk.-ban és egyéb jogszabályokban, illetve a társaság belső szabályzataiban az ügyvezető részére megállapított jogokat.

**A társaság alkalmazottai felett a munkáltatói jogokat Aleváné Siteri Éva ügyvezető gyakorolja.**

**Aleváné Siteri Éva ügyvezető hatáskörébe tartozik különösen:**

- a társaság képviselete,

- az éves terv előkészítése,

- a mérleg és vagyonkimutatás elkészítése,

- szervezeti struktúra kialakítására javaslattétel,

- az üzletpolitika kialakítása,

- a társaság üzleti könyveinek és nyilvántartásának a jogszabályokban és egyéb rendelkezésekben meghatározott módon történő vezetése

**Aleváné Siteri Éva ügyvezető köteles:**

- éves beszámolót készíteni és annak jóváhagyásával egyidejűleg közhasznúsági mellékletet készíteni,

- Határozatok Könyvét vezetni.

Ez a nyilvántartás tartalmazza az alapító Képviselő-testület döntéseinek (határozatainak) tartalmát, időpontját, hatályát és a döntést támogatók és ellenzők számarányát, személyét.

Aleváné Siteri Éva ügyvezető köteles a határozatokat az érintettekkel írásban, a határozatok meghozatalát követő 3 napon belül közölni.

A Határozatok Könyve a társaság székhelyén munkaidőben bármikor megtekinthető.

**Az ügyvezetők közötti munkamegosztást Aleváné Siteri Éva ügyvezető határozza meg.**

Fenti alapító okirat módosítást Tiszavasvári Város Önkormányzata Képviselő Testülete - mint az alapítói jogokat gyakorló szerv megtárgyalta, elfogadta …../2017. (IX.28.) KT határozatával.

A Képviselő Testület felhatalmazást adott Dr. Fülöp Erik polgármester részére, a fenti alapító okirat módosítás aláírására.

Tiszavasvári, 2017. szeptember 28.

 -------------------------------------- Dr. Fülöp Erik

 polgármester

**Készítettem és ellenjegyeztem:**

Tiszavasvári, 2017. szeptember 28.

 --------------------------------------

 Dr. Vaskó László

 ügyvéd